Source: https://neslusa.sk/dokumenty-obce/vseobecne-zavazne-nariadenia/vzn-2017-07-komunalny-odpad
Timestamp: 2019-02-19 05:31:25+00:00
Document Index: 317554

Matched Legal Cases: ['§ 6', '§ 11', '§ 83', '§ 77', '§ 3', '§ 4', '§ 81', '§ 5', '§ 6', '§ 7', '§ 77', '§ 7']

Všeobecne záväzné nariadenie č. 7/2017 o miestnom poplatku za komunálne odpady a drobné stavebné odpady - Obec Nesluša
Obec Nesluša v súlade s ustanovením § 6 ods. 2 zákona SNR č. 369/1990 Zb. o obecnom zriadení v znení neskorších predpisov a ustanoveniami zákona NR SR č. 582/2004 Z. z. o miestnych daniach a miestnom poplatku za komunálne odpady a drobné stavebné odpady v znení neskorších predpisov (ďalej len "zákon č. 582/2004 Z. z.") ustanovuje Všeobecne záväzné nariadenie Obce Nesluša č. 7/2017 o miestnom poplatku za komunálne odpady a drobné stavebné odpady
(1) Obecné zastupiteľstvo v Nesluši podľa § 11 ods. 4 písm. d) zákona č. 369/1990 Zb. o obecnom zriadení v znení neskorších predpisov rozhodlo, že týmto všeobecne záväzným nariadením v nadväznosti na § 83 zákona č. 582/2004 Z. z. ustanovuje miestny poplatok za komunálne odpady a poplatok za drobné stavebné odpady (ďalej len "poplatok") na území Obce Nesluša s účinnosťou od 1.1.2018.
stanovenie sadzieb poplatku v nadväznosti na zavedený zber odpadu, stanovenie hodnoty koeficientu,
stanovenie podmienok pre vrátenie, zníženie a odpustenie poplatku alebo jeho pomernej časti a stanovenie podkladov, ktoré sa musia predložiť.
Základné náležitosti o poplatku sú ustanovené v § 77 až 83 zákona č. 582/2004 Z. z.
§ 3 - Sadzba poplatku a hodnota koeficientu
(1) Obec Nesluša (ďalej len "obec") ustanovuje nasledovné sadzby poplatku:
obec ustanovuje sadzbu poplatku pri množstvovom zbere za jeden liter alebo dm3 komunálnych odpadov 0,0346 €;
obec ustanovuje sadzbu poplatku za osobu a kalendárny deň 0,0411 €;
obec ustanovuje sadzbu poplatku pri množstvovom zbere za jeden kg drobného stavebného odpadu bez obsahu škodlivín 0,0250 €.
(2) Povinnosť platiť poplatok za drobný stavebný odpad pôvodcovi odpadu vznikne v tom prípade, ak množstvo drobného stavebného odpadu od jedného poplatníka prekročí v kalendárnom roku 1000 kg.
(3) Obec ustanovuje hodnotu koeficientu 1.
§ 4 - Vyrubenie poplatku a splatnosť poplatku
(1) Obec v zmysle § 81 zákona č. 582/2004 Z. z. vyrubí poplatok rozhodnutím na celé zdaňovacie obdobie. Vyrubený poplatok je splatný do 15 dní odo dňa nadobudnutia právoplatnosti rozhodnutia.
(3) Poplatok môže byť uhradený bankovým prevodom, poštovou poukážkou alebo v hotovosti v pokladni Obecného úradu v Nesluši.
(4) Spôsob, forma a miesto platenia poplatku pri množstvovom zbere je upravená v rozhodnutí, ktorým sa vyrubuje poplatok za príslušné zdaňovacie obdobie.
(5) Poplatok za drobné stavebné odpady sa platí v hotovosti v pokladni Obecného úradu v Nesluši.
§ 5 - Podmienky na vrátenie poplatku alebo jeho pomernej časti
(1) Obec vráti poplatok alebo jeho pomernú časť poplatníkovi na základe písomnej žiadosti, ak mu v priebehu zdaňovacieho obdobia zanikla povinnosť platiť poplatok. Poplatok alebo jeho pomerná časť bude vrátená do 60 dní odo dňa predloženia žiadosti a preukázania skutočnosti, ktorá má za následok zánik poplatkovej povinnosti.
(2) Dôvody zániku poplatkovej povinnosti:
§ 6 - Podklady pri vrátení poplatku alebo jeho pomernej časti
Obec ustanovuje najmä tieto podklady, ktoré má poplatník preukázať pri vrátení poplatku alebo jeho pomernej časti:
doklad o zrušení prechodného pobytu v obci Nesluša,
§ 7 - Oslobodenie a úľavy
(1) Obec môže na základe žiadosti poplatníka a požadovaných dokladov na zmiernenie alebo odstránenie tvrdosti zákona vyrubený poplatok znížiť alebo odpustiť rozhodnutím.
(3) Žiadosť a požadované doklady na oslobodenie alebo úľavu je potrebné predkladať každý kalendárny rok, okrem poplatníkov, ktorí sa zdržiavajú v zahraničí dlhodobo, poplatníkov, ktorí sú dlhodobo umiestnení v zariadení, napr. domov dôchodcov, nápravno-výchovné zariadenie, zariadení sociálnych služieb, ktorí budú žiadosť a doklady predkladať každých päť rokov od podania poslednej žiadosti.
(5) Poplatník si v zmysle zákona nárok na zníženie alebo odpustenie poplatku uplatňuje osobitne za každé zdaňovacie obdobie.
(6) Ak viacero poplatníkov podľa § 77 odseku 2 písm. a) zákona č. 582/2004 Z. z. žije v spoločnej domácnosti a plnenie povinností týchto poplatníkov na seba prevzal jeden z nich, žiadosť o zníženie alebo odpustenie poplatku spolu s požadovanými dokladmi bude predkladať tento poplatník za seba ale aj za ostatných poplatníkov. Prípadne môže žiadosť o zníženie alebo odpustenie poplatku spolu s požadovanými dokladmi predložiť aj samotný poplatník, na ktorého sa bude uplatňovať zníženie alebo odpustenie.
(7) Obec poplatok zníži o 50 % za obdobie, za ktoré poplatník obci preukáže, že viac ako 90 dní v zdaňovacom období sa nezdržiava alebo sa nezdržiaval na území obce, a to poplatníkovi, ktorý preukáže, že je:
študent vysokej školy, strednej školy, ktorý navštevuje školu mimo obce, s výnimkou študentov denne dochádzajúcich. Nárok na zníženie poplatku je potrebné každoročne preukázať hodnoverným dokladom a to najmä:
ak študent študuje vo vzdialenosti menšej ako 60 km preukáže sa potvrdením o návšteve školy mimo miesta trvalého pobytu súčasne s potvrdením o ubytovaní. Potvrdenie o ubytovaní musí obsahovať obdobie poskytnutého ubytovania;
ak študent študuje vo vzdialenosti väčšej ako 60 km preukáže sa potvrdením o návšteve školy mimo miesta trvalého pobytu.
obyvateľ, ktorý sa zdržiava mimo územia obce z dôvodu výkonu zamestnania mimo miesta trvalého pobytu alebo z dôvodu prechodného pobytu v inej obci, alebo z dôvodu umiestnenia v rôznych zariadeniach mimo obce. Nárok na zníženie poplatku je potrebné každoročne preukázať hodnoverným dokladom a to najmä:
potvrdením o zamestnaní mimo miesta trvalého pobytu spolu s potvrdením o ubytovaní, prípadne nájomnou zmluvou alebo pracovná zmluva spolu s potvrdením o ubytovaní, prípadne nájomnou zmluvou. Potvrdenie o ubytovaní musí obsahovať obdobie poskytnutého ubytovania.
obyvateľ, ktorý sa zdržiava alebo zdržiaval v zahraničí. Nárok na zníženie poplatku je potrebné každoročne preukázať hodnoverným dokladom a to najmä:
potvrdením od agentúry, ktorá sprostredkovala prácu v zahraničí a dokladom príslušnej organizácie o pobyte v zahraničí
(8) O úplné odpustenie poplatku môže požiadať poplatník, ktorý:
sa dlhodobo zdržiava v zahraničí (t. j. min 12 mesiacov a jeho prípadný krátkodobý pobyt v mieste trvalého bydliska počas kalendárneho roka neprekročí 21 dní);
je dlhodobo umiestnený v zariadení napr. domov dôchodcov, nápravno-výchovné zariadenie, zariadenie sociálnych služieb, reedukačné zariadenie alebo detský domov.
K zníženiu poplatku je potrebné doložiť hodnoverné doklady preukazujúce nárok na úľavu (viď. doklady v § 7 ods. 7 písm. b) a c)).
(9) Pri súbehu znížení poplatku podľa odseku 7, 8 sa uplatní jedno zníženie poplatku najvýhodnejšie pre poplatníka.
(1) Toto všeobecné záväzné nariadenie č. 7/2017 bolo schválené uznesením Obecného zastupiteľstva v Nesluši č. V-12/2017.
(2) Toto všeobecné záväzné nariadenie nadobúda účinnosť 01. 01. 2018.
(3) Dňom nadobudnutia účinnosti tohto všeobecne záväzného nariadenia sa v plnom rozsahu ruší VZN Obce Nesluša č. 6/2016 o miestnom poplatku za komunálne odpady a drobné stavebné odpady na rok 2017, ktoré bolo schválené uznesením č. IV-12/2016 Obecného zastupiteľstva v Nesluši.
(4) Návrh vyvesený: 13. 11. 2017.
(5) VZN schválené: 01. 12. 2017.
(6) VZN vyvesené: 07. 12. 2017.
Schválené znenie: Všeobecne záväzné nariadenie č. 7/2017 (pdf).